# Katherine Mansfield
| Katherine Mansfield |

|  | Suterot - In a German Pension (1911) - Prelude (1918) - Bliss and Other Stories (1920) - The Garden Party and Other Stories (1922) - Matelakapa - Poems (1923) - The Dove’s Nest and Other Stories (1923) - Something Childish and Other Stories (1924) - The Journal of Katherine Mansfield (1927) - pone - The Letters of Katherine Mansfield (1929) - tweem |

| Katherine Mansfield |

|  | Suterot - In a German Pension (1911) - Prelude (1918) - Bliss and Other Stories (1920) - The Garden Party and Other Stories (1922) - Matelakapa - Poems (1923) - The Dove’s Nest and Other Stories (1923) - Something Childish and Other Stories (1924) - The Journal of Katherine Mansfield (1927) - pone - The Letters of Katherine Mansfield (1929) - tweem |

| Tuveli icde Suteroteem |


Katherine Mansfield
{{Korikaf kroj|korik=Katherine Mansfield|evleem=1888-1923|kira=Englavaf [[newzelanda]]f suterotik}}
{{Teliz_toza}}
'''Katherine Mansfield''', agelton yoltkiraf gu ''Kathleen Beauchamp'', bak 1888 koe [[Wellington]] koe febapafa yasa ke newzelandaf glastikeem al koblir, voxe di awalker 34<sup>-daf</sup>. Tison 20<sup>-daf</sup> sol yasafa vierma otcer ise ko London va int divblir lize bak 1909 va pudopatavesik eldeon bulutun kurer. Bak 1918 va John Middleton Murry suterotaf malyopasik tolkurer. Koe Bayerna is Provenca is [[Italia]] is [[Swiza]] di jonvieler. Ba 09/01/1923 koe Fontainebleau koe [[Franca]] nope kotcakola mulufter.

Ede lanedje, kan tanoya adala liafa blira ke Katherine Mansfield zo rovilder, in otcer aze dimpir aze tuakolawer aze joton awalker, inafa meromilaskina sutera wan tir bulapa. Wetce kotraf suterot, in va berpotam is ilkapone is tweem anton al isker, trabe abiccoba ta suterotikap. Davon tir amidaf gu yonar englavaf suterotik naris va rupa ba koblira ke gradilik az vaon jupas remi yona zixa kal tenafa grogara. Katherine Mansfield va yasa ik anameda kiblar. Va gabera konakedje askir ise va yon lit ke tisik pimtar bak kiblan gemeltam icdeon cenkason kan anton sinaf trakukseem isu oulakalikseem. Pilke ke yamba ke Katherine Mansfield dere tir kiblara, wetce watsa ke inafa vayara, va entaf viel tcalan gan meka cugunaykafa bifa. Kan inafa sutera, yasafi tegicki ik grilizeblira ik ilanuk ik kapama vanblid dum kontegaklita.

===Kotrafa ageltuca===
Belira va berpotameem ke Katherine Mansfield roxayer. Nega ke newzelandaf suterotik va cultimeva divvawad. Sin levgon vukid viele djumet da dakid. Tolwelved liz me zo ked. Vamoe yona imwavioma ik zveridank ik kseva ke gum ik kofigaxa ke dieka moe lima ik yon bitejkiraf kipeks ke rumeik klokes va ''kotvielee'' vangaved. Katherine Mansfield me tir geltrevaf suterotik. Vexe kan glebasaca ke fereon ayewasa is sedielafa vols tublisa pinta va kotrafa geltruca wir.

Koe bat litevaf suteroteem griva va rumeuca is awalkvudera belcon gluyawed. Baliafa vula sokir viele bak 1915 ko [[Engla]] Leslie lojotaf renapan berik artlapir enide in wetce sayakik va ervolia kazokever. «&nbsp;''Va sintafa taneafa rumeuca konakbartivon flideyed, ~ John Middleton Murry setiker.~ Bam Katherine gorayar da va blitolnazbara ektur dum koe [[Newzelanda]] al bliyir ise al pestaleyer''&nbsp;». Awalkera ke tel berik, arti aksat, va inafa erava gruyeyer. Kadimion, va Engla ko Bandol Katherine Mansfield bulur aze ta berpot toz kobaver, i ta nega va inafa rumeuca. Bat berpotam yoltkiraf gu ''Prelude'' vergumvelt di sanegar.

[[Iyeltak:John_Middleton_Murry,_1917.jpg|thumb|left|160px|<small>kurenik ke Katherine Mansfield</small>]]
[[John Middleton Murry]] pwader da radimi sanegara va ''Bliss'' larma lize ''Prelude'' berpotam tir taneaf, inya toz kazawar va yona twa ke opelik albas va inaf suteroteem is nelkon koefa pinafa Kezia. ''Inya pestaleyer blodafa dolge man belisikeem. Pu in va ageltuca is anton ageltuca danuyur. Bata abdikerelera va agelte, va inafe sutene agelte, va inafe glogagelte enide in rotir muxarabagaliaf, vanpir vumbesa skewera ke yona ironokafa blitanda''.

===Koefa tukarara===
Bak 12<sup>-aksat</sup> ke 1917 Katherine Mansfield ve menomakoleper. Va yona koyara jonkar : va Bandol az Ospedaletti koe Italia az Menton az Montana koe Swiza. Viele bak 1922 ''[[Matelakapa|The Garden Party]] and Other Stories'' zo sanegar, tukotgrupesason, dene in sutera al vanpiyir volromotidana sufera, lyumara va akola is koefa minia da abdi rotabduxoara in va koefa tukarara di gokotaskir.

''The Canary'', entenuyuna ironokafa nega bak 7<sup>-aksat</sup> ke 1922 zo tenur. Arti baroy aksat, in va sutera ebgar ise ko Fontainebleau koe Gyurdjiyev viray bulur. Ba 09/01/1923 Katherine Mansfield laizon mulufter. Inafa bliratena tiyir aneyara va entulebawera gwidanyon vrutana gan pone. "Engalova al sokir, ~ in suter.~ Dimon al vanpí rumeik. Va tamava is cot is degrik megrupé. In koe jinafa gesta is anton kotlize blir". Va ezlopa skotcasa veda ke Katherine Mansfield zo fereon duvur. Lexa dere zo rodivrozar, icde in dan viele tiyir jotaf djuvanpiyir dingeltokusik. Lexa anton tugrugildesana gan yon ''norlik''.

[[Virginia Woolf]] milsareik icde in al kalir : «&nbsp;''Tir tanafa ayikyafa sutera gu dana tí lickaf''&nbsp;».

|style="vertical-align: top;"|
{{Suterotik2
| yolt      = Katherine Mansfield
| ewava     = Katherinemansfield.jpg
| pebuda    = Katherine Mansfield
| koblira   = [[1888|14/10/1888]]
| koblixo   = [[Wellington]], [[Newzelanda]]
| awalkera  = [[1923|09/01/1923]]
| awalkexo  = [[Fontainebleau]], [[Franca]]
| vedeyot   = [[Newzelanda]]
| ava       = [[:Category:Englavaf suteroteem|Englava]]
| suterinda = [[:Category:Ezlopa|Ezlopa]], [[:Category:Berpot|Berpot]]
| suterot   = <br>
*''In a German Pension'' (1911)
*''Prelude'' (1918)
*''Bliss and Other Stories'' (1920)
*''The Garden Party and Other Stories'' (1922) - [[Matelakapa]]
*''Poems'' (1923)
*''The Dove’s Nest and Other Stories'' (1923)
*''Something Childish and Other Stories'' (1924)
*''The Journal of Katherine Mansfield'' (1927) - pone
*''The Letters of Katherine Mansfield'' (1929) - tweem 
}}
|}

[[Loma:Berpot|Mansfield (Katherine)]]
[[Loma:Ezlopa|Mansfield (Katherine)]]
[[Loma:XX-eafa decemda|Mansfield (Katherine)]]
[[Loma:Englavaf suteroteem|Mansfield (Katherine)]]
[[Loma:Suterotik (blirizvama)|Mansfield (Katherine)]]
[{"title": "| Katherine Mansfield |", "data": {"Koblira": "14/10/1888, \u00b7 Wellington, Newzelanda", "Awalkera": "09/01/1923, \u00b7 Fontainebleau, Franca", "Vedeyot": "Newzelanda", "Ava": "Englava", "Suterind": "Ezlopa, Berpot"}}]